gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4561, del 07-08-2003 (2003/8671)

Informació pública de l'extracte de les bases reguladores i de la convocatòria del procés selectiu per a la provisió de la plaça d'oficial de segona.
-----------------------------------------------------------------------------------------------------------------------------------------------------

### Dades del document

Número de DOGV
:   4561

Data del DOGV
:   07-08-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/8671


Data del document
:   14-07-2003

Organisme emissor
:   Ajuntament de Bellreguard

Tipus de document
:   Resolució

Descriptors 

:   * Bellreguard
    * concurs administratiu
    * policia
    * administració local

Informació pública de l'extracte de les bases reguladores i de la convocatòria del procés selectiu per a la provisió de la plaça d'oficial de segona. [2003/Q8671]
  
En el Butlletí Oficial de la Província de València número 138, de data 12 de juny de 2003, es van publicar les bases específiques i la convocatòria del procés selectiu per a la provisió d'una plaça d'oficial de segona, d'acord amb l'oferta d'ocupació pública de l'any 2003.
  
El termini de presentació d'instàncies per a participar serà de 20 dies naturals, comptats a partir de l'endemà de la publicació de l'anunci extracte de la convocatòria en el Boletín Oficial del Estado.
Diari Oficial de la Generalitat Valenciana


Sumari del DOGV 4528, del 23-06-2003 (2003/7260)

RESOLUCIÓ d'11 d'abril de 2003, de la Universitat Politècnica de València, per la qual es nomena Miguel Àngel Eguibar Galán, professor titular d'Escola Universitària de l'àrea de coneixement Enginyeria Hidràulica, adscrita al Departament d'Enginyeria Hidràulica i Medi Ambient.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4528

Data del DOGV
:   23-06-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/7260


Organisme emissor
:   Universitat Politècnica de València

Tipus de document
:   Resolució

RESOLUCIÓ d'11 d'abril de 2003, de la Universitat Politècnica de València, per la qual es nomena Miguel Àngel Eguibar Galán, professor titular d'Escola Universitària de l'àrea de coneixement Enginyeria Hidràulica, adscrita al Departament d'Enginyeria Hidràulica i Medi Ambient. [2003/7260]
  
De conformitat amb la proposta elevada per la comissió nomenada per a jutjar el concurs convocat per Resolució de 10 de novembre de 2001 d'aquesta Universitat, plaça núm. 554/01 (codi F2357), (BOE de 28 de novembre de 2001), i presentada per l'interessat la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt:
  
Nomenar Miguel Àngel Eguibar Galán, amb número de document nacional d'identitat 84590758-F, professor titular d'Escola Universitària de la Universitat Politècnica de València, de l'àrea de coneixement Enginyeria Hidràulica, adscrita al Departament d'Enginyeria Hidràulica i Medi Ambient.
  
València, 11 d'abril de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4430, del 31-01-2003 (2003/741)

Informació pública del projecte d'expropiació dels terrenys necessaris per a la construcció del vial de connexió del sector La Condomina amb la carretera N-332.
----------------------------------------------------------------------------------------------------------------------------------------------------------------

### Dades del document

Número de DOGV
:   4430

Data del DOGV
:   31-01-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/741


Organisme emissor
:   Ajuntament de Sant Joan d'Alacant

Tipus de document
:   Anunci

Informació pública del projecte d'expropiació dels terrenys necessaris per a la construcció del vial de connexió del sector La Condomina amb la carretera N-332. [2003/M741]
  
Mitjançant el present edicte es fa públic que l'alcalde, Francesc de Paula Seva i Sala, per Resolució de 14 de gener de 2003, ha resolt:
  
Primer
  
Tramitar l'expedient d'expropiació forçosa dels terrenys necessaris per a la construcció del vial de connexió del sector La Condomina amb la carretera nacional 332, pel procediment de taxació conjunta.
  
Segon
  
Exposar al públic, per termini d'un mes, el projecte d'expropiació del vial de connexió del sector La Condomina amb la carretera nacional 332, perquè els qui puguen resultar interessats formulen les observacions i reclamacions que estimen convenients, en particular pel que concernix a titularitat o valoració dels seus respectius drets.
  
La informació pública s'efectuarà mitjançant la inserció d'anuncis en el Diari Oficial de la Generalitat Valenciana, en el Butlletí Oficial de la Província d'Alacant i en un periòdic dels de major circulació en la província.
  
Tercer
  
Notificar individualment els fulls d'apreciació als titulars dels béns i drets, perquè puguen formular al·legacions, en el termini d'un mes, comptat a partir del dia següent a aquell en què es produïsca la notificació.
  
El present expedient s'exposa al públic per a coneixement i efecte de qualsevol interessat, havent una còpia d'este en el Servici d'Urbanisme de l'Ajuntament de Sant Joan d'Alacant, carrer de Cervantes, s/n, i es fa saber que contra la present resolució no es pot interposar cap recurs administratiu ni jurisdiccional, per constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produix indefensió o perjuí irreparable a drets i interessos legítims; no obstant això es podrà impugnar en el seu dia la resolució que pose fi al procediment, sense perjuí que es puga exercir, si escau, qualsevol altre que s'estime procedent.
Diari Oficial de la Generalitat Valenciana


Sumari del DOGV 4637, del 25-11-2003 (2003/12074)

Informació pública del projecte de reparcel·lació de la UE nº 5.1.b.
--------------------------------------------------------------------

### Dades del document

Número de DOGV
:   4637

Data del DOGV
:   25-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12300


Organisme emissor
:   Ajuntament de Cocentaina

Tipus de document
:   Anunci

Informació pública del projecte de reparcel·lació de la UE nº 5.1.b. [2003/X12497]
  
Per Decret núm. 1.522/03U de l'Alcaldia Presidència de l'Ajuntament de Cocentaina, amb data 11 de novembre de 2003 es va dictar la següent Resolució:
  
Primer. Sotmetre a informació pública el projecte de reparcel·lació de la UE núm. 5.1.b, promogut pel Jesús Fernández Campos en nom i representació de Cooperativa Montcabrer Societat Cooperativa Valenciana, adjudicatària del programa.
  
Segon. La informació pública s'anunciarà mitjançant edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. Es remetrà avís als titulars registrals afectats per l'actuació proposada.
  
Tercer. El termini d'informació pública serà de 20 dies hàbils a partir de la publicació de l'edicte en el Diari Oficial de la Generalitat Valenciana. La documentació corresponent a l'expedient es troba dipositada al Departament d'Urbanisme situat al C/ Sant Cristòfol, 6, en horari de 9 a 14 hores.
  
Quart. Sol·licitar del Registre de la Propietat certificat de dominis i càrregues de les finques afectades per l'actuació, així com l'extensió al marge de cada finca de la iniciació de l'expedient de reparcel·lació, a l'efecte de l'article 310 del TRLS de 1992 i article 5 del Reial Decret 1.093/97.
  
El present acord que no posa fi a la via administrativa i com a acte de tràmit no admet cap recurs.
  
La qual cosa es notifica mitjançant la publicació en el Butlletí Oficial de la Província i al tauler d'edictes de l'Ajuntament, a l'efecte d'allò que preveu l'article 59.5 de la Llei 4/99, de 13 de gener, de modificació de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, per a totes aquelles persones interessats que siguen desconegudes, s'ignore el lloc o el mitjà de notificació o no s'haguera pogut practicar, i en especial per a Juan Roberto Miralles Insa, César Cort Gómez Tortosa, Ana María Mercedes Cort Gómez Tortosa, Juan Cruz José Luis Cort Gómez Tortosa, José Manuel Cort Sanz i Joaquín Llorca Pascual, per quedar acreditat en l'expedient del PAI el domicili desconegut.
Diari Oficial de la Generalitat Valenciana


Sumari del DOGV 4452, del 04-03-2003 (2003/2174)

Informació pública de la proposta de programa d'actuació integrada de la unitat d'execució R-3 del sòl urbanitzable residencial amb ordenació detallada del Pla General d'Ordenació Urbana d'Alcàsser.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4452

Data del DOGV
:   04-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2174


Organisme emissor
:   Agrupació d'Interés Urbanístic de la Unitat d'Execució R-3 d'Alcàsser

Tipus de document
:   Anunci

Informació pública de la proposta de programa d'actuació integrada de la unitat d'execució R-3 del sòl urbanitzable residencial amb ordenació detallada del Pla General d'Ordenació Urbana d'Alcàsser. [2003/Q2174]
  
L'Agrupació d'Interés Urbanístic de la Unitat d'Execució R-3 d'Alcàsser ha formulat proposta de programa de d'actuació integrada que comprén: alternativa tècnica i projecte d'urbanització a l'empara del que disposa l'article 44 de la Llei 6/1994, del 15 de novembre, de la Generalitat Valenciana, Reguladora de l'Activitat Urbanística.
  
De conformitat amb el que disposa l'article 46.3 de la llei esmentada, se sotmet a informació pública la documentació a què es fa referència, i es fa constar:
  
1. L'objecte de l'actuació integrada que es pretén escometre el constitueix l'execució de les obres d'urbanització i desenvolupament urbanístic dels terrenys compresos en l'esmentada unitat d'execució.
  
2. La notaria en què està protocol·litzada la documentació és la de Santiago Mompó Gimeno, situada a Silla, plaça del Mercat Vell, número 1, 5é, i també es troba dipositada una còpia a l'Ajuntament d'Alcàsser.
  
3. Esta documentació se sotmet a informació pública pel termini de 20 dies hàbils a comptar des de la publicació d'este anunci en el Diari Oficial de la Generalitat Valenciana.
  
Durant este termini, qualsevol persona podrà comparéixer en l'expressada notaria en horari de 10.00 a 13.30 hores, per a obtindre una còpia de l'acta de protocol·lització de la proposta de programa, o sol·licitar que li siga exhibida esta.
  
Durant el termini d'informació pública podran presentar-se a l'Ajuntament d'Alcàsser tant al·legacions com alternatives tècniques que pretenguen competir amb l'exposada al públic.
  
4. Durant el cinc dies següents a la finalització del termini d'informació pública, podran presentar-se davant l'ajuntament proposicions juridicoeconòmiques en plica tancada.
  
El present anunci, de conformitat amb l'article 59.4 de la Llei 30/1992, de 26 de novembre, serveix de notificació als propietaris afectats que puguen resultar desconeguts, siga ignorat el lloc de notificació, o bé intentada esta, no s'haja pogut practicar.
Diari Oficial de la Generalitat Valenciana


Sumari del DOGV 4507, del 26-05-2003 (2003/5585)

Notificació de l'acord d'iniciació de l'expedient AB-72/03, d'anul·lació de l'autorització sanitària per cessament de l'activitat.
----------------------------------------------------------------------------------------------------------------------------------

### Dades del document

Número de DOGV
:   4507

Data del DOGV
:   26-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5585


Organisme emissor
:   Conselleria de Sanitat

Tipus de document
:   Anunci

Notificació de l'acord d'iniciació de l'expedient AB-72/03, d'anul·lació de l'autorització sanitària per cessament de l'activitat. [2003/5585]
  
Per tal que tinga els efectes previstos i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica l'acord següent:
  
«Vista l'acta d'inspecció número 7062, de data 17.10.2003, formalitzada a l'establiment situat al carrer del Calvari, 94, de Rafelbunyol, i propietat de Francisco Mateo Ruiz, en què consta que ha cessat l'activitat.
  
Atés el que disposa l'article 6 de l'Orde de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors, acorde iniciar l'expedient número AB-72/03, d'anul·lació de l'autorització sanitària de l'establiment adés esmentat amb número RSI CC.4820/V.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedix un termini de deu dies, comptador des de l'endemà de la recepció d'este acord, per a formular les al·legacions i presentar els documents que convinguen al seu dret.
  
L'òrgan competent per a resoldre este expedient és el director territorial de Sanitat de València, segons la competència atribuïda per l'article 4 de l'Orde de la Conselleria de Sanitat de 6 de juny de 1997.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se li informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtindre informació sobre l'estat de la tramitació del seu procediment, pot adreçar-se a este centre, situat a València, al carrer de Sant Vicent, 83, telèfon 787621218, o a la direcció territorial situada a la mateixa adreça.»
Diari Oficial de la Generalitat Valenciana


Sumari del DOGV 4536, del 03-07-2003 (2003/7949)

RESOLUCIÓ d'1 de juliol de 2003, del conseller de Presidència, per la qual nomena personal eventual Ricardo Bayona Giménez i una altra.
---------------------------------------------------------------------------------------------------------------------------------------

### Dades del document

Número de DOGV
:   4536

Data del DOGV
:   03-07-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/7949


Organisme emissor
:   Conselleria de Presidència

Tipus de document
:   Resolució

RESOLUCIÓ d'1 de juliol de 2003, del conseller de Presidència, per la qual nomena personal eventual Ricardo Bayona Giménez i una altra. [2003/X7949]
  
De conformitat amb el que disposa l'article 6 del Decret Legislatiu de 24 d'octubre de 1995, del Consell de la Generalitat, pel qual s'aprovà el text refós de la Llei de Funció Pública Valenciana, així com l'article 3 del Decret 349/1995, de 28 de novembre, del Consell de la Generalitat, sobre regulació del personal eventual al servici de l'administració del Consell de la Generalitat, resolc:
  
Nomenar el personal eventual següent del Gabinet del Conseller de Presidència:
  
- Ricardo Bayona Giménez, director del Gabinet del Conseller, amb una retribució anual bruta equivalent a un lloc de treball classificat com a grup A, complement de destinació 30 i complement específic E050.
  
- Isabel Bonig Trigueros, assessora d'assumptes generals, amb una retribució anual bruta equivalent a un lloc de treball classificat com a grup A, complement de destinació 26 i complement específic E049.
  
El present nomenament tindrà efectes des de la data de la present resolució.
Diari Oficial de la Generalitat Valenciana


Sumari del DOGV 4472, del 02-04-2003 (2003/3481)

Informació pública del projecte d'urbanització i el de reparcel·lació del sector E-21 del Pla General.
------------------------------------------------------------------------------------------------------

### Dades del document

Número de DOGV
:   4472

Data del DOGV
:   02-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3481


Organisme emissor
:   Ajuntament d'Elx

Tipus de document
:   Anunci

Informació pública del projecte d'urbanització i el de reparcel·lació del sector E-21 del Pla General. [2003/3481]
  
Per Decret de 27 de gener de 2003, del senyor tinent d'alcalde d'Urbanisme (delegació decret 19.10.1999), s'ha resolt de sotmetre a informació pública, durant vint dies hàbils des de la publicació de l'anunci al Diari Oficial de la Generalitat Valenciana, el projecte d'urbanització i el de reparcel·lació del sector E-21 del Pla General, presentat per l'AIU del citat sector, així com remetre avís al domicili fiscal de les persones que consten al cadastre com a titulars de drets afectats per l'actuació proposada, als efectes que escaiguen.
  
L'expedient complet es trobarà exposat al públic durant el termini esmentat, al Servici Jurídic d'Urbanisme.
Diari Oficial de la Generalitat Valenciana


Sumari del DOGV 4440, del 14-02-2003 (2003/1471)

Notificació a Quintín S. Escobar Coronel. Expedient número VIVI/040502/22.
--------------------------------------------------------------------------

### Dades del document

Número de DOGV
:   4440

Data del DOGV
:   14-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/1471


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Quintín S. Escobar Coronel. Expedient número VIVI/040502/22. [2003/S1471]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedix a la notificació de la resolució d'arxiu a Quintín S. Escobar Coronel, amb expedient VIVI/040502/22.
  
En relació amb l'expedient de referència i ja que vosté no ha complit el nostre requeriment de data 21 de juny de 2002, pel present li comunique que, com ja se'l va advertir en el mencionat escrit, es procedix a decretar l'arxiu de les actuacions, segons el que establix l'article 92 de la Llei de Règim Jurídic de les Administracions Públiques.
  
Contra esta resolució, que no posa fi a la via administrativa, es podrà interposar recurs d'alçada davant del director general d'Arquitectura i Habitatge de la Conselleria d'Obres Públiques, Urbanisme i Transports, en el termini d'un mes comptador des del dia següent de la recepció de la present notificació, de conformitat amb el que preveuen els articles 114 i següents de la Llei de Règim Jurídic de les Administracions Públiques.
Diari Oficial de la Generalitat Valenciana


Sumari del DOGV 4518, del 10-06-2003 (2003/6644)

Subhasta número 13/2003. Reforma al centre Virgen del Rosario de Massamagrell.
------------------------------------------------------------------------------

### Dades del document

Número de DOGV
:   4518

Data del DOGV
:   10-06-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/6644


Data del document
:   28-05-2003

Organisme emissor
:   Conselleria de Cultura i Educació

Tipus de document
:   Subhasta

Anàlisi jurídica

 Descriptors 

:   * Massamagrell
    * contracte d'obres
    * licitació

Subhasta número 13/2003. Reforma al centre Virgen del Rosario de Massamagrell. [2003/S6644]
  
La direcció territorial de Cultura i Educació de València de la Conselleria de Cultura i Educació, ha resolt anunciar a subhasta, procediment obert, l'obra que s'indica:
  
Expedient.: 13/2003
  
Obra: reforma al centre Virgen del Rosario de Massamagrell
  
Pressupost de licitació: 240.404,85 euros.
  
Termini de execució: 9 mesos.
  
Classificació requerida: grup ?C, subgrup - 1,4,9, categoria ?c.
  
Revisió de preus: no en porta.
  
Fiança provisional: 4.808,10 euros.
  
Fiança provisional: en la forma que determina la clàusula 6.3.4 del plec de clàusules administratives particulars.
  
Exposició del projecte: el projecte i plec de clàusules administratives particulars es podrà examinar als locals de la direcció territorial de Cultura i Educació, unitat d'obres i subministraments, al carrer Gregorio Gea, núm.14, (edifici Prop-2) planta 4ª, de València, durant el període de presentació de proposicions, de les 09.00 a les 14.00 hores.
  
Termini de presentació de proposicions: el període de presentació de proposicions finalitzarà el dia 7 de juliol de 2003 a les 14.00 hores.
  
Lloc de presentació de proposicions: serà al registre general de la direcció territorial de Cultura i Educació, al carrer Gregorio Gea, núm.14, (edifici Prop-2) planta baixa, de València.
  
Documentació que han de presentar els licitadors:
  
Sobre A: proposició econòmica, en la forma determinada per la clàusula 6.2 del plec de clàusules administratives particulars.
  
Sobre B: capacitat de contractar en la forma que determina la clàusula 6.3 del plec de clàusules administratives particulars.
  
Obertura de proposicions:
  
El resultat de la qualificació prèvia dels sobres B es publicarà al tauler d'anuncis d'aquesta direcció territorial el dia 14 de juliol de 2003.
  
L'obertura de proposicions econòmiques, sobres A, la farà la mesa de contractació en la sala de reunions ubicada al carrer Gregorio Gea, núm.14, (edifici Prop-2) 4ª planta, de València, a les 12.00 hores del dia 17 de juliol de 2003.